Diari Oficial de la Generalitat Valenciana


Sumari del DOGV 9444, del 07-10-2022 (2022/9019)

Extracte de la Resolució de 21 de setembre de 2022, del rector de la Universitat Politècnica de València, per la qual es convoquen les ajudes del programa propi «Euromovex» per a finançar estades dins d'un acord de doble titulació internacional durant el curs acadèmic 2022/2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9444

Data del DOGV
:   07-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9019


Data del document
:   22-09-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 21 de setembre de 2022, del rector de la Universitat Politècnica de València, per la qual es convoquen les ajudes del programa propi «Euromovex» per a finançar estades dins d'un acord de doble titulació internacional durant el curs acadèmic 2022/2023. [2022/9019]  
BDNS (identif.): 651510.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/651510)  
  
Primera. Objecte de la convocatòria  
«Euromovex» és un programa propi finançat íntegrament amb fons de la Universitat Politècnica de València (UPV) que té com a objectiu fomentar la mobilitat sota acords de doble titulació establits amb universitats estrangeres, finançant estades per estudis en els casos en els quals no puguen finançar-se amb el programa «Erasmus+». La durada de l'estada podrà ser d'un semestre o d'un curs acadèmic.  
  
Segona. Crèdit pressupostari i quantia de les ajudes  
L'import màxim total de 163.000 ?.  
S'adjudicaran les beques disponibles fins a cobrir el pressupost adjudicat a aquesta convocatòria segons les condicions econòmiques descrites a continuació:  
L'ajut serà de 350 - mensuals i la dotació final dependrà de la durada de l'estada. Els sol·licitants que hagen de cursar fins a 35 ECTS en la institució d'acollida durant el curs 2022-2023 rebran assignació econòmica semestral. Els estudiants que hagen de cursar 36 o més crèdits ECTS en la institució de destí rebran assignació econòmica de curs complet. Les estades amb assignació econòmica anual seran finançables fins a un màxim de 300 dies (10 mesos). Les estades amb assignació econòmica semestral seran finançables fins a un màxim de 210 dies (7 mesos).  
  
Tercer  
La durada de l'estada es calcula en mesos de 30 dies. L'import final del període de mobilitat es determinarà multiplicant el nombre de mesos de la mobilitat per l'import de l'ajuda mensual. En el cas de mesos incomplets, l'ajuda econòmica es calcularà multiplicant el nombre de dies del mes incomplet per 1/30 de l'ajuda mensual. Els mesos incomplets es considera que tenen també 30 dies.  
Només seran finançables els períodes d'estada presencial (amb desplaçament físic) en el país de la universitat de destinació.  
  
Quart. Destinataris  
Podran sol·licitar aquestes beques els estudiants de la UPV amb matrícula activa en el curs 2022-2023 que estiguen cursant estudis de doble titulació internacional en una titulació oficial de grau o màster durant el curs 2022-23 i que complisquen els requisits de la convocatòria.  
  
Cinquena. Sol·licituds i termini de presentació  
Les sol·licituds s'emplenen a través del sistema de gestió de convocatòries de l'aplicació AIRE de la UPV.  
El termini de presentació de sol·licituds en la plataforma AIRE (accés des de l'intranet personal UPV) serà de 7 dies hàbils a partir de l'endemà de la publicació en el DOGV.  
  
  
València, 22 de setembre de 2022.- El vicerector d'Internacionalització i Comunicació: José Francisco Monserrat del Río.